
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


4 Οκτωβρίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 3471 


ΑΠΟΦΑΣΕΙΣ 

Αριθμ. απόφ. Φ1/494 

Έγκριση του Κανονισμού Λειτουργίας της Γενι¬ 
κής Επιτροπείας της Επικράτειας στο Ελεγκτικό 
Συνέδριο. 

Η ΓΕΝΙΚΗ ΕΠΙΤΡΟΠΕΙΑ ΤΗΣ ΕΠΙΚΡΑΤΕΙΑΣ 
ΣΤΟ ΕΛΕΓΚΤΙΚΟ ΣΥΝΕΔΡΙΟ ΣΕ ΟΛΟΜΕΛΕΙΑ 

Συνεδρίασε στο Κατάστημα του Ελεγκτικού Συνε¬ 
δρίου, στις 27 Σεπτεμβρίου 2017, με την ακόλουθη 
σύνθεση: Αντώνιος Νικητάκης, Επίτροπος Επικράτειας, 
ΚωνσταντίνοςΤόλης, Ιωάννης Κάρκαλης, Ευάγγελος Κα- 
ραθανασόπουλος, Αντεπίτροποι Επικράτειας με απο¬ 
φασιστική ψήφο, Κωνσταντίνα Σταμούλη και Γεώργιος 
Παπαϊσιδώρου, Πάρεδροι με συμβουλευτική ψήφο, με 
την παρουσία της Γραμματέως Μαρίας Εξαρχουλάκου, 
Τμηματάρχη. 

Αφού έλαβε υπόψη: 

1. Τις διατάξεις του άρθρου 17 και της περ. Β παρ. 7 
του άρθρου 82 του Κώδικα Οργανισμού Δικαστηρίων 
και Κατάστασης Δικαστικών Λειτουργών, που κυρώθηκε 
με το άρθρο πρώτο του ν. 1756/1988 (ΦΕΚ Α' 35), όπως 
ισχύουν. 

2. Τα από 30.6.2017 πρακτικά της Ολομέλειαςτης Γενι¬ 
κής Επιτροπείας της Επικράτειας στο Ελεγκτικό Συνέδριο 
για την κατάρτιση Σχεδίου Κανονισμού Λειτουργίας της. 

3. Την εισήγηση του Αντεπιτρόπου Επικράτειας Ιωάννη 
Κάρκαλη, που αποτυπώθηκε στα ως άνω πρακτικά. 

4. Την ανάγκη θεσμοθέτησης σαφών κανόνων εσωτε¬ 
ρικής οργάνωσης και λειτουργίας της Γενικής Επιτροπεί¬ 
ας της Επικράτειας στο Ελεγκτικό Συνέδριο. 

5. Το γεγονός ότι από την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζει: 

Εγκρίνει τον Κανονισμό Λειτουργίας της Γενικής Επι¬ 
τροπείας της Επικράτειας στο Ελεγκτικό Συνέδριο με το 
ακόλουθο περιεχόμενο: 


ΚΑΝΟΝΙΣΜΟΣ ΛΕΙΤΟΥΡΓΙΑΣ 

ΓΕΝΙΚΗΣ ΕΠΙΤΡΟΠΕΙΑΣ 

ΤΗΣ ΕΠΙΚΡΑΤΕΙΑΣ ΣΤΟ ΕΛΕΓΚΤΙΚΟ ΣΥΝΕΔΡΙΟ 

Η ΓΕΝΙΚΗ ΕΠΙΤΡΟΠΕΙΑ ΕΠΙΚΡΑΤΕΙΑΣ 

Άρθρο 1 

Νομική Φύση και διάρθρωση 

1. Η Γενική Επιτροπεία της Επικράτειας είναι ανώτατη, 
ανεξάρτητη δικαστική αρχή, η οποία δρα ενιαία και αδι¬ 
αίρετα. Οι αρμοδιότητες της προβλέπονται από το νόμο 
και ασκούνται σύμφωνα μετά ειδικότερα προβλεπόμενα 
από τον παρόντα Κανονισμό Λειτουργίας. 

2. Η Γενική Επιτροπεία της Επικράτειας αποτελείται από 
τους ακόλουθους δικαστικούς λειτουργούς: 

α) Το Γενικό Επίτροπο Επικράτειας. 

β) Τον Επίτροπο Επικράτειας. 

γ) Τρεις (3) Αντεπιτρόπους Επικράτειας. 

δ) Δύο (2) Παρέδρους. 

ε) Οκτώ (8) Εισηγητές. 

3. Οι δικαστικοί λειτουργοί της Γενικής Επιτροπείας της 
Επικράτειας επικουρούνται στο έργο τους από δικαστι¬ 
κούς υπαλλήλους του Ελεγκτικού Συνεδρίου, οι οποίοι 
μετακινούνται σε αυτήν με απόφαση του Υπουργού Δι¬ 
καιοσύνης, Διαφάνειας και Ανθρώπινων Δικαιωμάτων 
κατόπιν σύμφωνηςγνώμηςτου αρμόδιου υπηρεσιακού 
Συμβουλίου του Ελεγκτικού Συνεδρίου. 

Άρθρο 2 

Επικεφαλής και διοίκηση 

1. Επικεφαλής της Γενικής Επιτροπείας της Επικράτειας 
είναι ο Γενικός Επίτροπος Επικράτειας ως γενικός δημο¬ 
σιονομικός εισαγγελέας. Κάθε αρμοδιότητα της Γενικής 
Επιτροπείας της Επικράτειας ασκείται στο όνομα του 
Γενικού Επιτρόπου Επικράτειας, ανεξάρτητα από την 
αναπλήρωσή του. 

2. Η Γενική Επιτροπεία της Επικράτειας διοικείται από 
την Ολομέλεια της. Οπου στον παρόντα Κανονισμό Λει- 

τουργίας γίνεται αναφορά στην Ολομέλεια, χωρίς άλλο 
διακριτικό γνώρισμα, νοείται η Ολομέλεια της Γενικής 
Επιτροπείας της Επικράτειας. 

3. Ο Γενικός Επίτροπος Επικράτειας αναπληρώνεται 
από δικαστικό λειτουργό της Γενικής Επιτροπείας της 
Επικράτειας, σύμφωνα με τα προβλεπόμενα στο νόμο, 
κατά τα αναλυτικά κάθε φορά οριζόμενα σε ειδική προς 
τούτο απόφαση της Ολομέλειας της, η οποία εκδίδεται 
κατά την έναρξη του δικαστικού έτους. 

Οπου στον παρόντα Κανονισμό αναφέρεται ο Γενικός 
Επίτροπος Επικράτειας νοείται και ο αναπληρωτής του. 

4. Κάθε δικαστικός λειτουργός που αναπληρώνει το 
Γενικό Επίτροπο Επικράτειας έχει πλήρη ελευθερία γνώ¬ 
μης κατά την άσκηση των καθηκόντων του με γνώμονα 
το Σύνταγμα, το νόμο και τη συνείδησή του. 

II. ΑΡΜΟΔΙΟΤΗΤΕΣ ΓΕΝΙΚΟΥ ΕΠΙΤΡΟΠΟΥ 

ΕΠΙΚΡΑΤΕΙΑΣ 

Άρθρο 3 

Αρμοδιότητα παράστασης 

1. Ο Γενικός Επίτροπος Επικράτειας παρίσταται υπέρ 
του δημοσίου συμφέροντος στις δημόσιες συνεδριάσεις 
όλων των Τμημάτων και της Ολομέλειας του Ελεγκτι¬ 
κού Συνεδρίου και διατυπώνει συνοπτικά ή αναλυτικά, 
γραπτά ή προφορικά - κατά την απόλυτη διακριτική 
ευχέρεια του - γνώμη για την εκδικαζόμενη υπόθεση, 
καθώς και για κάθε δικονομικό ή ουσιαστικό ζήτημα 
που ανακύπτει κατά την ακροαματική διαδικασία και 
δικαιούται να απευθύνει ερωτήσεις στα διάδικα μέρη 
και τους μάρτυρες και να αιτείται την καταχώρηση στα 
πρακτικά κάθε πρότασης, παρατήρησης ή τοποθέτησης 
του. Οταν ο Γενικός Επίτροπος δεν είναι ο αϊτών, η γνώμη 
του ακούγεται τελευταία. 

2. Ο Γενικός Επίτροπος Επικράτειας δικαιούται να 
παρίσταται υπέρ του δημόσιου συμφέροντος στις συ¬ 
νεδριάσεις των Κλιμακίων και να διατυπώνει τη γνώμη 
του για τις εξεταζόμενες υποθέσεις, καθώς και για κάθε 
δικονομικό ή ουσιαστικό ζήτημα που ανακύπτει. 

Άρθρο 4 

Αρμοδιότητα άσκησης 

ένδικων βοηθημάτων και μέσων 

1.0 Γενικός Επίτροπος Επικράτειας δικαιούται να ασκεί 
υπέρ του δημοσίου συμφέροντος τα ακόλουθα ένδικα 
βοηθήματα και μέσα: 

α) Αίτηση ανάκλησης πράξης Κλιμακίου, σύμφωνα με 
το άρθρο 35 παρ. 5 του ν. 4129/2013. 

β) Αίτηση ανάκλησης πράξης Επιτρόπων και Κλιμακί¬ 
ου, σύμφωνα με το άρθρο 36 του ν. 4129/2013. 

γ) Αίτηση αναθεώρησης απόφασης Τμήματος, σύμ¬ 
φωνα με το άρθρο 37 του ν. 4129/2013. 

δ) Αίτηση άρσης αμφισβήτησης για την έννοια διατά¬ 
ξεων τυπικού νόμου από την έκδοση αντίθετων πράξεων 
ή πρακτικών Κλιμακίων ελέγχου συμβάσεων ή αντίθετων 
αποφάσεωντουΤμήματος ελέγχου συμβάσεων, σύμφω¬ 
να με το άρθρο 37 παρ. 9 του ν. 4129/2013. 

ε) Αίτηση άρσης αμφιβολίας για την έννοια διατάξεων 
τυπικού νόμου σε εκκρεμείς υποθέσεις ελέγχου συμβά¬ 


σεων μεγάλης οικονομικής αξίας, σύμφωνα με το άρθρο 
37 παρ. 9 του ν. 4129/2013. 

στ) Αίτηση αναθεώρησης κατά πράξης Επιτρόπου για 
την κήρυξη ή μη ως ορθώς εχόντωντων λογαριασμών 
δημοσίου υπολόγου και κατά πράξεων καταλογισμού 
ελλείμματος υπολόγου για κηρυχθέντες ως μη ορθώς 
έχοντες λογαριασμούς, σύμφωνα με το άρθρο 48 του 
ν. 4129/2013. 

ζ) Έφεση κατά πράξης (απόφασης) καταλογισμού, 
σύμφωνα με το άρθρο 80 του ν. 4129/2013. 

η) Έφεση κατά πράξης κανονισμού σύνταξης και κατά 
απόφασης της Επιτροπής Ελέγχου Πράξεων Κανονισμού 
Συντάξεων, σύμφωνα με το άρθρο 82 του ν. 4129/2013. 

θ) Έφεση κατά απόφασης της Επιτροπής Ελέγχου 
Πράξεων Κανονισμού Συντάξεων, που εκδίδονται επί 
ενστάσεων του άρθρου 5 του ν. 3163/1955, σύμφωνα 
με το άρθρο 83 του ν. 4129/2013. 

ι) Αίτηση αναίρεσης κατά οριστικής απόφασηςΤμήμα- 
τος του Ελεγκτικού Συνεδρίου, σύμφωνα με τα άρθρα 86 
και 87 παρ. 2 του ν. 4129/2013. 

ια) Αίτηση αναίρεσης υπέρ του νόμου κατά οριστικής 
απόφασης Τμήματος του Ελεγκτικού Συνεδρίου, σύμ¬ 
φωνα με το άρθρο 88 του ν. 4129/2013. 

ιβ) Αίτηση αναθεώρησης απόφασης Τμήματος, σύμ¬ 
φωνα με το άρθρο 89 του ν. 4129/2013. 

ιγ) Αίτηση εισαγωγής προς εξέταση στη Διοικητική 
Ολομέλεια του Ελεγκτικού Συνεδρίου ένστασης του άρ¬ 
θρου 90 του ν. 4129/2013, σύμφωνα με το άρθρο 91 του 
ίδιου νόμου. 

ιδ) Κάθε άλλο ένδικο μέσο για το οποίο υφίσταται νο¬ 
μοθετική πρόβλεψη. 

2. Στο πλαίσιο άσκησης της προαναφερόμενης αρμο¬ 
διότητας, ο Γενικός Επίτροπος Επικράτειας δικαιούται 
να λαμβάνει γνώση όλων των αναγκαίων για το σκοπό 
αυτό στοιχείων. 

Άρθρο 5 

Αρμοδιότητα άσκησης αιτήσεων καταλογισμού 

1. Ο Γενικός Επίτροπος Επικράτειας ασκεί αίτηση κα¬ 
ταλογισμού: 

α) Κατά δημόσιων υπαλλήλων, σύμφωνα με το άρθρο 
68 του ν. 4129/2013. 

β) Κατά υπαλλήλων νομικών προσώπων δημόσιου δι¬ 
καίου, σύμφωνα με το άρθρο 69 παρ. 2 του ν. 4129/2013. 

γ) Κατά φυσικών προσώπων, υπόχρεων υποβολής δή¬ 
λωσης περιουσιακής κατάστασης, σύμφωνα μετο άρθρο 
14 του ν. 3213/2003. 

Άρθρο 6 

Αρμοδιότητα εποπτείας Γενικής Επιτροπείας 

της Επικράτειας 

1. Ο Γενικός Επίτροπος Επικράτειας ασκεί εποπτεία 
στους δικαστικούς λειτουργούς και τους δικαστικούς 
υπαλλήλους, που υπηρετούν στη Γενική Επιτροπεία της 
Επικράτειας, προκειμένου να διασφαλίσει την εύρυθ¬ 
μη λειτουργία της και την τήρηση της νομιμότητας. Στο 
πλαίσιο της αρμοδιότητας του αυτής, δικαιούται να εκ¬ 
δίδει γενικές οδηγίες για την εύρυθμη λειτουργία της 
Γενικής Επιτροπείας της Επικράτειας. 

2. Ο Γενικός Επίτροπος Επικράτειας ασκεί την πει- 

θαρχική δικαιοδοσία στους δικαστικούς υπαλλήλους 
που υπηρετούν στη Γενική Επιτροπεία της Επικράτειας 
και δύναται να παραγγείλει στο νεότερο Αντεπίτροπο 
Επικράτειας την άσκηση της πειθαρχικής τους δίωξης, 
σύμφωνα με τα άρθρα 104 παρ. 5 και 106 παρ. 1 του 
ν. 2812/2000. 

Άρθρο 7 

Αρμοδιότητα άσκησης 

εποπτείας ελεγκτικών υπηρεσιών 

1. Ο Γενικός Επίτροπος Επικράτειας ασκεί εποπτεία, 
με την έννοια ότι μπορεί να λαμβάνει γνώση, να παρα¬ 
κολουθεί την πορεία και να δίνει οδηγίες σε υπηρεσίες 
που ασκούν έλεγχο διαχείρισης του δημόσιου χρήματος 
στο νομικό πρόσωπο του Κράτους, σε οργανισμούς το¬ 
πικής αυτοδιοίκησης και σε νομικά πρόσωπα δημοσίου 
δικαίου, καθώς και σε υπηρεσίες που ασκούν έλεγχο της 
περιουσιακής κατάστασης δημόσιων υπαλλήλων και 
λειτουργών, δυνάμενος να εισαγάγει σχετικά ζητήματα 
στην Ολομέλεια. 

2.0 Γενικός Επίτροπος Επικράτειας: α) Θέτει στο αρχείο 
αναφορές, αιτήσεις ή καταγγελίες για τις οποίες κρίνει ότι 
είναι απαράδεκτες ή νόμω ή ουσία αβάσιμες, καθώς επί¬ 
σης και όταν αυτές είναι ανεπίδεκτες δικαστικής εκτίμη¬ 
σης, β) Δύναται να αποστέλλει σε διοικητική, δικαστική 
ή άλλη υπηρεσία τις αναφορές, αιτήσεις ή καταγγελίες 
για τις οποίες κρίνει ότι αυτή είναι αρμόδια. 

Άρθρο 8 

Αρμοδιότητα διεθνούς συνεργασίας 

1. Ο Γενικός Επίτροπος Επικράτειας συνεργάζεται με 
ευρωπαϊκές και διεθνείς υπηρεσίεςγιατην καταπολέμη¬ 
ση της διαφθοράς. 

2. Η μορφή και η διαδικασία συνεργασίας, καθώς και 
κάθε άλλη αναγκαία λεπτομέρεια δύναται να προβλέπε- 
ται κάθε φορά με απόφαση της Ολομέλειας. 

Άρθρο 9 

Αρμοδιότητα σύγκλησης 

και διεύθυνσης Ολομέλειας 

1. Ο Γενικός Επίτροπος Επικράτειας συγκαλεί την 
Ολομέλεια, είτε αυτοβούλως, είτε κατόπιν αιτήματος 
τουλάχιστον τριών από τα έχοντα αποφασιστική ψήφο 
μέλη της. 

2. Κατ' εξαίρεση, τη σύγκληση της Ολομέλειας δύναται 
να ζητήσει ο Πρόεδρος του Ελεγκτικού Συνεδρίου απο¬ 
κλειστικά για ζήτημα που αφορά σε αυτό. 

3. Η Ολομέλεια διευθύνεται από το Γενικό Επίτροπο 
Επικράτειας, ο οποίος προεδρεύει στις συνεδριάσεις της. 

Άρθρο 10 

Αρμοδιότητα δημόσιας εκπροσώπησης 

Ο Γενικός Επίτροπος Επικράτειας εκπροσωπεί τη Γε¬ 
νική Επιτροπεία της Επικράτειας σε κάθε συνάντηση σε 
εθνικό ή διεθνές επίπεδο που αυτή καλείται να μετάσχει, 
καθώς και σε κάθε δημόσια εκδήλωση. 


Άρθρο 11 

Αρμοδιότητα παρακολούθησης εργασιών Ελε¬ 
γκτικού Συνεδρίου και ενημέρωση Υπουργού Δι¬ 
καιοσύνης, Διαφάνειας και Ανθρώπινων Δικαιω¬ 
μάτων 

Ο Γενικός Επίτροπος Επικράτειας παρακολουθεί τις 
εργασίες του Ελεγκτικού Συνεδρίου και αναφέρει για 
αυτές στον Υπουργό Δικαιοσύνης, Διαφάνειας και Αν¬ 
θρώπινων Δικαιωμάτων. 

Άρθρο 12 

Αρμοδιότητα συνεργασίας με την Ολομέλεια 
του Ελεγκτικού Συνεδρίου 

1.0 Γενικός Επίτροπος Επικράτειας εισάγει στην Ολο¬ 
μέλεια του Ελεγκτικού Συνεδρίου ζητήματα για τα οποία 
απαιτείται η συγκατάθεση, η γνώμη ή η απόφαση της και 
ανακοινώνει το αποτέλεσμα στις αρμόδιες αρχές. 

2.0 Γενικός Επίτροπος Επικράτειας διαβιβάζει στις αρ¬ 
μόδιες υπηρεσίες ευχές ή γνώμες της Ολομέλειας του 
Ελεγκτικού Συνεδρίου. 

III. ΑΡΜΟΔΙΟΤΗΤΕΣ ΟΛΟΜΕΛΕΙΑΣ 
Άρθρο 13 

Θεσμικός ρόλος και διάρθρωση 

1. Η Γενική Επιτροπεία της Επικράτειας διοικείται από 
την Ολομέλεια της, η οποία έχει το τεκμήριο της αρμοδι¬ 
ότητας για όλα τα νομικά και πραγματικά ζητήματα που 
άπτονται της διοίκησής της. 

2. Η Ολομέλεια αποτελείται από πέντε (5) μέλη με απο¬ 
φασιστική ψήφο (Γενικός Επίτροπος Επικράτειας, Επίτρο¬ 
πος Επικράτειας, τρεις (3) Αντεπίτροποι Επικράτειας) και 
δυο (2) μέλη με γνωμοδοτική ψήφο (Πάρεδροι). 

Άρθρο 14 
Αρμοδιότητες 

Η Ολομέλεια έχει το τεκμήριο της αρμοδιότητας για 
όλα τα ζητήματα που αφορούν στη διοίκηση της Γενικής 
Επιτροπείας της Επικράτειας. Με την επιφύλαξη των αρ¬ 
μοδιοτήτων του Γενικού Επιτρόπου Επικράτειας, όπως 
ρητά ο νόμος τις προβλέπει, κάθε άλλη αρμοδιότητα 
υπάγεται σε αυτή. Στην αρμοδιότητα της Ολομέλειας 
υπάγονται ιδίως: 

α) Ζητήματα οργάνωσης, λειτουργίας, διοίκησης και 
επικοινωνιακής στρατηγικής της Γενικής Επιτροπείας της 
Επικράτειας. 

β) Η άρση της αμφιβολίας για το αρμόδιο εντός της 
Γενικής Επιτροπείας της Επικράτειας να αποφασίσει για 
ορισμένο ζήτημα όργανο. 

γ) Η καθ’ ύλη και κατά χρόνο κατανομή αρμοδιοτήτων 
για την αναπλήρωσητου Γενικού Επιτρόπου Επικράτειας. 

δ) Η υπηρεσιακή κατάσταση των εχόντων αποφασιστι¬ 
κή ψήφο μελών της Ολομέλειας (π.χ. άδειες). Η προσω¬ 
πική και υπηρεσιακή κατάσταση των υπηρετούντων σε 
αυτή δικαστικών λειτουργών και υπαλλήλων, που υπη¬ 
ρετούν με καθεστώς απόσπασης, διάθεσης ή άλλης μη 
ισόβιας ή μη μόνιμης υπηρεσιακής σχέσης αντίστοιχα, 
ρυθμίζεται από τα προβλεπόμενα στο νομοθετικό πλαί¬ 
σιο που τους διέπει στην κύρια υπηρεσιακή τους σχέση. 

ε) Ζητήματα ενότητας της νομολογίας της Γενικής Επι¬ 
τροπείας της Επικράτειας κατά την ενάσκηση των αρμο¬ 
διοτήτων της, καθώς και χάραξης κοινής στρατηγικής 
στην πρακτική αντιμετώπιση ζητημάτων που άπτονται 
του κύρους του θεσμού. 

στ) Η κατάρτιση, συμπλήρωση, τροποποίηση, αντι¬ 
κατάσταση ή κατάργηση διατάξεων του παρόντος Κα¬ 
νονισμού. 

Άρθρο 15 

Σύγκληση 

1. Για τη σύγκληση της Ολομέλειας, ο Γενικός Επίτρο¬ 
πος Επικράτειας απευθύνει στα μέλη της Ολομέλειας 
έγγραφη πρόσκληση πριν από την ημερομηνία συνεδρί¬ 
ασης τουλάχιστον τρεις (3) εργάσιμες ημέρες, αναλόγως 
και της σπουδαιότηταςτων προς συζήτηση ζητημάτων. 
Η παραλαβή της έγγραφης πρόσκλησης βεβαιώνεται με 
υπογραφή του κάθε μέλους που την παραλαμβάνει σε 
ειδικό προς τούτο βιβλίο, στο οποίο καταγράφονται με 
ευθύνη της Γραμματείας του Γενικού Επιτρόπου Επικρά¬ 
τειας και οι ημερομηνίες συνεδριάσεων της Ολομέλειας. 
Η συνεδρίαση λαμβάνει χώρα νόμιμα εφόσον παρίστα- 
νται τουλάχιστον τρία από τα πέντε από τα έχοντα απο¬ 
φασιστική ψήφο μέλη. 

2. Για τη σύγκληση της Ολομέλειας κατόπιν αιτήματος 
τουλάχιστον τριών από τα έχοντα αποφασιστική ψήφο 
μέλη της, απαιτείται κοινή αίτηση των αιτούντων. Σε 
περίπτωση μη σύγκλησης της Ολομέλειας εντός πέντε 
(5) εργάσιμων ημερών από την ημερομηνία κατάθε¬ 
σης στη Γραμματεία του προαναφερόμενου εγγράφου, 
την Ολομέλεια συγκαλεί το αρχαιότερο μέλος από τους 
αιτούντες κατά τα αναφερόμενα στην προηγούμενη 
παράγραφο. 

3. Στην κατά την παράγραφο 1 του παρόντος άρθρου 
πρόσκληση αναγράφονται υποχρεωτικά τα προς συζή¬ 
τηση ζητήματα. Ζήτημα το οποίο δεν αναγράφεται στην 
πρόσκληση προς συζήτηση εισάγεται παραδεκτά και 
δύναται να συζητηθεί, εφόσον το προτείνει ο Γενικός Επί¬ 
τροπος Επικράτειας ή ένα από τα έχοντα αποφασιστική 
ψήφο μέλη, μόνο εφόσον στη συγκεκριμένη συνεδρίαση 
παρίστανται όλα τα έχοντα αποφασιστική ψήφο μέλη 
της Ολομέλειας και δεν αντιλέξουν. 

4. Η Ολομέλεια δε συγκαλείται κατά την περίοδο των 
θερινών διακοπών παρά μόνο για εξαιρετικά επείγον 
ζήτημα, το οποίο έχει ανακύψει από έκτακτες και απρό¬ 
βλεπτες περιστάσεις. 

Άρθρο 16 

Ορισμός και καθήκοντα εισηγητή 

1. Καθήκοντα εισηγητή ενώπιον της Ολομέλειας ασκεί 
μέλος από τα έχοντα αποφασιστική ψήφο. 

2. Ο εισηγητής ορίζεται από τον Γενικό Επίτροπο Επι¬ 
κράτειας. Όταν η Ολομέλεια συγκαλείται κατά τη δια¬ 
δικασία του δεύτερου εδαφίου της παραγράφου 2 του 
άρθρου 15 του παρόντος, τον εισηγητή ορίζει το αρχαι¬ 
ότερο κατά την επετηρίδα μέλος από τα τρία τουλάχι¬ 
στον μέλη που έχουν αποφασιστική ψήφο και ζητούν 
τη σύγκλησή της. 


Άρθρο 17 

Συζήτηση 

1. Ο Γενικός Επίτροπος Επικράτειας προεδρεύει στην 
Ολομέλεια και διευθύνει τη συζήτηση. 

2. Ο Γενικός Επίτροπος Επικράτειας δίνει το λόγο στα 
μέλη κατά τη σειρά της αρχαιότητας αρχόμενος από το 
νεότερο μέλος. 

3. Μετά την ολοκλή ρωση της συζήτησης, τοποθετού¬ 
νται τα έχοντα συμβουλευτική ψήφο μέλη της Ολομέ¬ 
λειας, τα οποία ακολούθως αποχωρούν. 

Στη συνέχεια, ψηφίζουν τα έχοντα αποφασιστική 
ψήφο μέλη της Ολομέλειας. 

Άρθρο 18 

Δημοσίευση 

1. Με επιμέλεια του Γενικού Επιτρόπου Επικράτειας 
και ευθύνη του εισηγητή, λαμβάνει χώρα η έκδοση του 
πρακτικού συζητήσεων της Ολομέλειας, εντός του απο¬ 
λύτως αναγκαίου χρόνου. 

2. Αντίγραφο των πρακτικών χορηγείται με έγκριση 
του Γενικού Επιτρόπου Επικράτειας σε όποιον έχει έν- 
νομο συμφέρον, επιφυλασσομένων των διατάξεων περί 
προσωπικών δεδομένων και απορρήτου. 

IV. ΥΠΗΡΕΣΙΑΚΕΣ ΣΧΕΣΕΙΣ 

Άρθρο 19 

Αναπλήρωση Γενικού Επιτρόπου Επικράτειας 

Ο Γενικός Επίτροπος Επικράτειας αναπληρώνεται από 
τον Επίτροπο Επικράτειας και τους Αντεπιτρόπους Επι¬ 
κράτειας, όπως ο νόμος ορίζει (άρθρο 32Γ ν. 1756/1988). 

Άρθρο 20 

Άσκηση αρμοδιοτήτων 

Τα μέλη της Γενικής Επιτροπείας Επικράτειας οφείλουν 
να διεκπεραιώνουν εντός του απολύτως αναγκαίου χρό¬ 
νου τις υποθέσεις που τους έχουν ανατεθεί στο πλαίσιο 
των καθοριζομένων αρμοδιοτήτων τους με τον καταμε¬ 
ρισμό εργασίας που γίνεται με απόφαση της Ολομέλει¬ 
ας. Σε περίπτωση αλλαγής αρμοδιοτήτων, η Ολομέλεια 
προβλέπει για τις εκκρεμείς υποθέσεις. 

Άρθρο 21 

Κώλυμα 

1. Οι δικαστικοί λειτουργοί της Γενικής Επιτροπείας της 
Επικράτειας κατά την άσκηση των καθηκόντων τους δεν 
κωλύονται από προηγούμενη γνώμη τους ή συμμετοχή 
τους σε μη οριστικές δικαστικές αποφάσεις. 

2. Για τα μέλη της Ολομέλειας ως προς τους λόγους 
εξαίρεσης τους ισχύουν αναλόγως τα οριζόμενα στο 
άρθρο 52 του Κώδικα Πολιτικής Δικονομίας». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Επίτροπος Επικράτειας 

ΑΝΤΩΝΙΟΣ ΝΙΚΗΤΑΚΗΣ 

